钦定古今图书集成/明伦汇编/氏族典/第315卷 > 《廖用贤尚友录》 > 平鉴
## 钦定古今图书集成/明伦汇编/氏族典/第315卷 > 《廖用贤尚友录》 > 平鉴

按《北齐书平鉴传》，“鉴字明达，燕郡蓟人。少聪敏，颇有
志力，受学于徐遵明，不为章句。虽崇儒业，而有豪侠
气。孝昌末，盗贼蜂起，见天下将乱，遂奔尔朱荣于晋
阳，荣即署参军前锋，从平巩密，每阵先登。除抚军襄
州刺史。高祖起义信都，鉴自归高祖，即启授征西怀
州刺史。西魏来攻，败还。以功进位开府仪同三司，除”
齐州刺史。鉴历牧八州，再临怀州，所在为吏所思，立
碑颂德。入为都官尚书令。